Wilhelm Franz Epha

Vilhelmas Francas Efa (, 1828 m. lapkričio 8 d. Geldapė (Rytų Prūsija) – 1904 m. rugsėjo 16 d. Rasytė) – vokiečių mokslininkas ir inžinierius, Kuršių nerijos sutvirtinimo ir apželdinimo mišku projekto autorius.

 Biografija 
Protėviai XVIII a. iš Žemutinio Elzaso emigravo į Rytų Prūsiją. Miškininkystės mokslus įgijo Nasavos urėdijoje (Romintos giria). 1846 m. įstojo į Rytų Prūsijos jėgerių batalioną Nr. 1 Braunsberge. 1857 m. įsidarbino Mėmelio (Klaipėdos) pirklių tarnyboje miško apsaugos pareigūnu.Vytautas Raudeliūnas, Wilhelm Franz Epha, Mažosios Lietuvos enciklopedija. Nuoroda tikrinta 2023-11-21.

Slenkančios kopos nerijoje kėlė grėsmę ne tik vietos gyvenvietėms, bet ir marių žvejybai, pašto keliui, Prūsijos karūna nutarė jas sutvirtinti. 1870 m. karališkajam kopų inspektoriui Vilhelmui Efai buvo pavesta vadovauti kopų stabilizavimo darbams. Nuspręsta kopas apželdinti mišku. Vėjuotuose šlaituose pasodintos kablelinės pušys, kurios pasiteisino Danijoje. Apsaugotose vietose taip pat buvo sodinamos paprastosios pušys. Šis procesas leido augalams per trumpą laiką įsišaknyti ir įsitvirtinti kopose.

1877–1882 m., vadovaujant V. Efai, apželdintos kopos prie Rasytės, 1875–1885 m. – Urbo Kalno ir Angiu kalno kopos į vakarus nuo Nidos, kurių aukštis siekė iki 50 metrų. 1897 m. apželdintos priešakinės kopos prie Preilos ir Pervalkos, o nuo 1897 m. – prie Pilkopos. Iš dėkingumo, beveik palaidoti Pilkopos gyventojai, 1891 m. 61 m aukščio kopos viršūnę pavadino Efo vardu.

Duktė Helena (mirė 1925 m.)Helena Möschler wurde 1925 auf dem Waldfriedhof von Rossitten beigesetzt., kuri dėl savo atsidavimo briedžių apsaugai ir briedžių jauniklių auginimui buvo vadinama Rytų Prūsijos briedžių motinaWalter von Sanden-Guja: „Die Elchmutter“. In: Ostpreußenwarte, Nr. 3, Göttingen Juni 1950. Buvo ištekėjusi už taksidermisto Alberto Mešlerio (1864–1945 m.), dirbusio Rasytės ornitologinėje stotyje.

 Šaltiniai 

 Nuorodos 

Kategorija:Vokietijos inžinieriai